Zarka
Zarka (arab. الزرقاء = Az Zarqāʼ) – miestas šiaurinėje Jordanijoje, 25 km į rytus nuo Amano, Zarkos upės slėnyje. Muchafazos centras. Geležinkelio stotis prie Hidžazo geležinkelio. Žemės ūkio regiono prekybinis centras. Veikia naftos perdirbimo, cemento gamyklos. Taip pat odos ir avalynės, chemijos, farmacijos, maisto pramonė. Veikia Hašemitų, Al Balkos, Zarkos universitetai.